laion/Wikipedia-Exotic huggingface dataset:
শ্রীকাইল সরকারি কলেজ

শ্রীকাইল সরকারি কলেজ বাংলাদেশের কুমিল্লা জেলা, মুরাদনগর উপজেলা, বাঙ্গরা বাজার থানাঅন্তর্গত শ্রীকাইল গ্রামে অবস্থিত একটি শিক্ষাপ্রতিষ্ঠান। মহামানব ক্যাপ্টেন নরেন্দ্র নাথ দত্ত কর্তৃক ১৯৪১ সালে স্থাপিত কলেজটি এরই মধ্যে বাংলাদেশের অন্যতম সেরা শিক্ষাপ্রতিষ্ঠান হিসেবে পরিচিতি লাভ করে। বর্তমানে কলেজটিতে ৩৪ শিক্ষক রয়েছেন। কুমিল্লা জেলার মুরাদনগর থানার অন্তর্গত শ্রীকাইল গ্রামে ১৯৪১ খ্রিস্টাব্দে প্রতিষ্ঠিত হয়। সমাজসেবক হিসেবে খ্যাত ক্যাপ্টেন নরেন্দ্রনাথ দত্ত কলেজটি প্রতিষ্ঠা করেন। শ্রম এবং মেধার মাধ্যমে অত্যন্ত দরিদ্র অবস্থা থেকে তিনি বিপুল সম্পদ গড়ে তুলেছিলেন। তদানীন্তন ত্রিপুরা জেলার (বৃহত্তর কুমিল্লা) মধ্যে শ্রীকাইল কলেজ ছিল প্রথম গ্রেডের দ্বিতীয় কলেজ। কলেজটি যাত্রা শুরু করে মাত্র ৫২ জন ছাত্র নিয়ে এবং ২০০০ সালে এর ছাত্র সংখ্যা দাঁড়ায় প্রায় ৯০০। শুরুতে এই কলেজে কোন ছাত্রী ছিল না। ২০০০ সালে ছাত্রীর সংখ্যা দাঁড়ায় প্রায় ৪০০। এ কলেজের প্রথম অধ্যক্ষ ছিলেন ডঃ অতীন্দ্রনাথ বসু। ১৯৫৭ সালে বন্ধ হয়ে কলেজটি আবার ১৯৬৩ সালে চালু হয়। তখন অধ্যক্ষের দায়িত্ব পালন করেন আঃ ওয়াদুদ। তাকে কলেজের দ্বিতীয় প্রতিষ্ঠাতাও বলা হয়। কলেজের ছাত্রছাত্রীরা উচ্চ মাধ্যমিক পরীক্ষায় ভাল ফলাফল অর্জন করে। তবে কলেজটি প্রথমে সবার দৃষ্টি আকর্ষণ করে ১৯৪৫ সালে যখন এই কলেজের ছাত্র অরুণ দত্ত অবিভক্ত বাংলার উচ্চ মাধ্যমিক পরীক্ষায় প্রথম স্থান অর্জন করেন।যুগ উপযোগী পাঠ দানের অভাব, গত কয়েক বৎসর ধরে কলেজ টির ফলাফল সন্তোষজনক নয়।। কলেজের গ্রন্থাগারে ছয় হাজার গ্রন্থ এবং সাময়িকী রয়েছে। কলেজ গবেষণাগার প্রয়োজনীয় যন্ত্রপাতি দ্বারা সুসজ্জিত। কলেজের ছাত্র-ছাত্রীরা আন্তঃকলেজ ক্রীড়ায় নিয়মিত যোগদান করে থাকে। এই কলেজে বিএনসিসি এবং রোভার স্কাউটিং ইউনিটও রয়েছে। কলেজটির অর্থনৈতিক অবস্থা বেশ দৃঢ়। কলেজের আয়ের উৎস হচ্ছে জমি (৩০ একর), সালদা নদী এলাকায় অবস্থিত সম্পত্তি, শ্রীকাইল বাজারের কিছু দোকানপাট, ছাত্রবেতন এবং সরকারি অনুদান। কলেজের অবকাঠামোর মধ্যে রয়েছে একটি তিনতলা একাডেমিক-প্রশাসনিক ভবন, অধ্যক্ষের জন্য একটি তিনতলা আবাসিক ভবন, শিক্ষকদের জন্য ২০টি আবাসিক ফ্ল্যাট, একটি মিলনায়তন এবং অবিবাহিত শিক্ষকদের জন্য ১৪টি বাসকক্ষ। কলেজের প্রাক্তন ছাত্র-ছাত্রীদের মধ্যে রয়েছে শিক্ষক, প্রকৌশলি, ডাক্তার, সরকারি কর্মকর্তা, সেনাবাহিনীর কর্মকর্তা, শিল্পী, রাজনীতিবিদ ও সমাজকর্মী। মুক্তিযুদ্ধের সময় শ্রীকাইল কলেজ গৌরবজনক ভূমিকা পালন করে। এই কলেজের দুইজন ছাত্র মোঃ মোর্শেদ এবং হাসান আলী মুক্তিযুদ্ধে শহীদ হন। প্রাক্তন ছাত্র শাহ্জাহান সিদ্দিকী মুক্তিযুদ্ধে বীরত্ব প্রদর্শনের জন্য ‘বীর বিক্রম’ খেতাবে ভূষিত হন।
রজনীকান্ত গুহ

রজনীকান্ত গুহ ছিলেন পূর্ববঙ্গের একজন বড় স্বদেশী আন্দোলন কর্মী এবং শিক্ষাবিদ, সুপন্ডিত, ব্রাহ্মনেতা ও লেখক। এছাড়া বাংলা, ইংরেজি, সংস্কৃত, গ্রীক, ফরাসি, ল্যাটিন ভাষা জানতেন। তিনি ১৩ ডিসেম্বর ১৯৪৫ সালে মৃত্যুবরণ করেন। ঘাটাইল উপজেলার জামুরিয়া গ্রামে ১৯ অক্টোবর ১৮৬৭ সালে তিনি জন্মগ্রহণ করেন। তিনি প্রথম শ্রেণীতে এমএ পাস করেন (১৮৯৩)। এলএমএস কলেজ (ভবানীপুর) শিক্ষকতা শুরু করেন (১৮৯৪) এবং কলকাতা সিটি কলেজ ইংরেজির অধ্যাপক ছিলেন (১৮৯৪-১৮৯৬)। ব্রজমোহন কলেজ (বরিশাল) অধ্যাপক ও অধ্যক্ষ পদে কাজ করেন (১৯০১-১৯১১)। আনন্দ মোহন কলেজ (ময়মনসিংহ) অধ্যাপক হিসেবে ছিলেন (১৯১১)। কলকাতা বিশ্ববিদ্যালয়'র অধ্যাপক হিসেবে যোগদান করেন (১৯১৩)। এরপর কলিকাতা সিটি কলেজ নিযুক্ত হন (১৯৩৬)। সম্রাট মার্কাস অরেলিয়াস (মূল গ্রীক থেকে অনুবাদ) আন্টোনিয়াসের আত্মচিন্তা (গ্রীক থেকে অনুবাদ) মেগাস্থিনিসের ভারত বিবরণ (অনুবাদ) সক্রেটিস "শ্রী রজনীকান্ত গুহ"। Baatighar (ইংরেজি ভাষায়)। সংগ্রহের তারিখ ২০২২-০১-১৩।
ইংল্যান্ড জাতীয় অনূর্ধ্ব-১৭ ফুটবল দল

ইংল্যান্ড জাতীয় অনূর্ধ্ব-১৭ ফুটবল দল, থ্রি লায়ন্স নামেও পরিচিত, অনূর্ধ্ব-১৭ পর্যায়ে ফুটবলে ইংল্যান্ডের প্রতিনিধিত্ব করে। ইংল্যান্ডের ফুটবলের নিয়ন্ত্রণকারী সংস্থা দ্য ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ স্টিভ কুপার। ইংল্যান্ড অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী। সোনালি রঙ ইংল্যান্ডের জয় নির্দেশ করে ফিফা অনূর্ধ্ব-১৭ বিশ্বকাপ বিজয়ী (১): ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী (২): ২০১০, ২০১৪ আলগার্ভ টুর্নামেন্ট বিজয়ী (৩): ২০০৭-০৮, ২০০৯-১০, ২০১১-১২ নর্দিক টুর্নামেন্ট বিজয়ী (২): ২০০৯-২০১০, ২০১০-১১ এফএ আন্তর্জাতিক অনূর্ধ্ব-১৭ টুর্নামেন্ট বিজয়ী (২): ২০১০-১১, ২০১১-১২ "এবার অনূর্ধ্ব-১৭ বিশ্বকাপও ইংল্যান্ডের | খেলাধুলা | The Daily Ittefaq"। দৈনিক ইত্তেফাক। ২৯ অক্টোবর ২০১৭। সংগ্রহের তারিখ ২৮ জুলাই ২০১৮।  "অনূর্ধ্ব-১৭ বিশ্বকাপে চ্যাম্পিয়ন ইংল্যান্ড"। দৈনিক সংগ্রাম। ৩০ অক্টোবর ২০১৭। সংগ্রহের তারিখ ২৮ জুলাই ২০১৮। [স্থায়ীভাবে অকার্যকর সংযোগ] ইংল্যান্ড জাতীয় অনূর্ধ্ব-১৭ প্রাতিষ্ঠানিক ওয়েবসাইট টেমপ্লেট:ইংল্যান্ডের জাতীয় ফুটবল দল
মফিজ উদ্দিন আহমেদ

মফিজ উদ্দিন আহমেদ ঢাকা বিশ্ববিদ্যালয় রসায়ন বিভাগের ইমেরিটাস অধ্যাপক ছিলেন। তিনি বহু পেশাগত ও সামাজিক সংগঠনের সাথেও নানাভাবে যুক্ত ছিলেন এবং ঢাকা বিশ্ববিদ্যালয় অধ্যাপনাকালীন বিভিন্ন গুরুত্বপূর্ণ দায়িত্ব পালন করেন, এরপর সিনট, সিন্ডিকেট সদস্য ছিলেন। তার রচিত অসংখ্য গবেষণা প্রবন্ধ দেশে ও বিদেশে বিভিন্ন পত্রপত্রিকায় ও জার্নালে প্রকাশিত হয়। ২৬ সেপ্টেম্বর ১৯৯৭ সালে তিনি মৃত্যুবরণ করেন। তিনি ঘাটাইল উপজেলার গাংগাই গ্রামে ২ মে ১৯২১ সালে জন্মগ্রহণ করেন। তিনি ঢাকা বিশ্ববিদ্যালয় থেকে রসায়নে বিএসসি (১৯৪২) ও এমএসসি (১৯৪৪) ডিগ্রি লাভ করেন। যুক্তরাষ্ট্রে পেন্সিল্‌ভেনিয়া বিশ্ববিদ্যালয় থেকে পিইচডি ডিগ্রি লাভ করেন (১৯৪৮)। তিনি ঢাকা বিশ্ববিদ্যালয় রাসায়ন বিভাগে শিক্ষক হিসেবে যোগদান করেন। তিনি জাহাঙ্গীর নগর বিশ্ববিদ্যালয়'র প্রথম উপাচার্য নিযুক্ত হন (১৯৭২)। এছাড়া তিনি যুক্তরাষ্ট্রের ‘ফি লামডো আফসিলন’ (১৯৪৭), সিগমাসিকস সদস্য (১৯৪৮), সেন্ট্রাল পাবলিক সার্ভিস কমিশনের সদস্য (১৯৬৯), বাংলাদেশ বিজ্ঞান ও শিল্প গবেষণা পরিষদ (বিসিএসআইআর)-এর প্রথম চেয়ারম্যান এবং বাংলাদেশ ক্যামিকেল সোসাইটির সভাপতি (১৯৭৩-১৯৮০) ও জাতীয় শিক্ষা কমিশনের চেয়ারম্যান ছিলেন (১৯৮৭)। তিনি বাংলাদেশ সরকারের মহান স্বাধীনতা দিবস সম্মানে ভূষিত হন (১৯৮৬)। "ঢাকা বিশ্ববিদ্যালয়ে নতুন ট্রাস্ট ফান্ড গঠন"। NTV Online। সংগ্রহের তারিখ ২০১৯-০১-১৬। [স্থায়ীভাবে অকার্যকর সংযোগ]
আবদুল আলীম আল-রাজী

আলীম আল রাজী (১৯২৫ - ১৯৮৫) হলেন একজন রাজনীতিবিদ এবং সাংবাদিক। পাকিস্তান গণপরিষদে তিনি সব জোরালো বক্তব্য রাখতেন এবং তিনি একজন দক্ষ পাল্যামেন্টারিয়ান ছিলেন। সর্বজনীন ভোটাধিকার, পাল্যামেন্টারি গণতন্ত্র, পূর্ব বাংলার স্বায়ত্তশাসন, বাক, ব্যক্তি ও সংবাদপত্রের স্বাধানতার দাবিতে জাতীয় পরিষদে সোচ্চার ও আপোসহীন ভূমিকা পালন করেন তিনি। তিনি দেলদুয়ার থানার বরটিয়া গ্রামে ১৯২৫ সালে জন্মগ্রহণ করেন। তিনি কলিকাতা বিশ্ববিদ্যালয় থেকে এমএ এবং বিএল পাস করেন, এছাড়া লন্ডন বিশ্ববিদ্যালয় থেকে ইতিহাস ও আইনে দু’বার পিএইচডি এবং বার-এট-ল ডিগ্রি অর্জন করেন। তিনি কলকাতা আলিয়া মাদ্রাসা থেকে ‘মোমতাজুল মোহাদ্দেসীন’ (রিসার্চ স্কলার, ডবল গোল্ড মেডালিস্ট) খেতাব লাভ করেন। লন্ডনে অবস্থানকালে তিনি লন্ডনের মুসলিম ওয়েলফেয়ার এসোসিয়েশনের চেয়ারম্যান নিযুক্ত হন (১৯৪৯-১৯৫৫), এবং তদানীন্তন পাকিস্তান জাতীয় পরিষদের সদস্য ছিলেন (১৯৬৫-১৯৬৯)। তিনি স্বল্পকাল ঢাকা বিশ্ববিদ্যালয়ে অধ্যাপনা করেছেন। ভাসানী ন্যাপের সভাপতির দায়িত্ব পালন করেন। বাংলাদেশ সুপ্রিম কোর্ট আইনজীবী সমিতির সভাপতি ছিলেন (১৯৭৪-১৯৭৫)। টাঙ্গাইল জেলা সমিতির সভাপতি হিসেবে দায়িত্ব পালন করেন (১৯৬২-১৯৭৪)। তার উল্লেখযোগ্য বইঃ বিশ্বনবী ও হযরত আয়েশা আরাকানের পথে মোসলমানদের জেনে রাখা ভালো তিনি ঢাকা সিটি কলেজ (১৯৫৭), নাগরপুর ডিগ্রি কলেজ (১৯৬৬) এবং লাউহাটী উচ্চ বালিকা বিদ্যালয়ের প্রতিষ্ঠাতা। একজন সুলেখক হিসেবে তার খ্যাতি ছিল। তার সম্পাদনায় প্রকাশিত হতো সাপ্তাহিক ‘দূরবীন’ (টাঙ্গাইল) ও ‘দি ওরিয়েন্টাল টাইমস’ (লন্ডন)। ১৯৮৫ সালের ১৫ মার্চ তিনি মৃত্যুবরণ করেন। "আল-রাজী, আবদুল আলীম - বাংলাপিডিয়া"। bn.banglapedia.org। সংগ্রহের তারিখ ২০২১-০৬-২৩।
আব্দুল মান্নান (টাঙ্গাইলের রাজনীতিবিদ)

আব্দুল মান্নান (৭ অক্টোবর ১৯২৯ - ৪ এপ্রিল ২০০৫) ছিলেন একজন বাংলাদেশি রাজনীতিবিদ ও সাবেক সংসদ সদস্য। ১৯৭২ সালের এপ্রিল থেকে ১৯৭৩ সালের মার্চ পর্যন্ত স্বরাষ্ট্রমন্ত্রী ছিলেন। তিনি পাকিস্তানি হানাদার বাহিনীকে বিতাড়িত করার জন্য স্বাধীন বাংলা বেতার কেন্দ্র থেকে মনস্তাত্ত্বিক যুদ্ধ পরিচালনা করে মুক্তিযোদ্ধাদের উৎসাহ, উদ্দীপনা, সাহস ও অনুপ্রেরণা জুগিয়েছেন (১৯৭১)। ৬ দফা (১৯৬৬) ও গণঅভ্যুত্থানে (১৯৬৯) তার ভূমিকা উজ্জ্বল। তিনি দেশের রাজনীতির উত্থান-পতনের ঘটনাবহুল সময়ের সাক্ষী। মুক্তিযুদ্ধকালীন সময়ে মুজিব নগর থেকে তার প্রতিষ্ঠিত সাপ্তাহিক জয়বাংলা নামে একটি পত্রিকা বের হতো। ৪ এপ্রিল ২০০৫ সালে তিনি মৃত্যুবরণ করেন। তিনি ৭ অক্টোবর ১৯২৯ সালে টাঙ্গাইল সদর উপজেলার কাতুলী ইউনিয়নে গলাটিয়া গ্রামে জন্মগ্রহণ করেন। তিনি তৎকালীন টাঙ্গাইল মাহফিল (টাঙ্গাইল জেলা সমিতি)-এর সাধারণ সম্পাদক ছিলেন (১৯৪৮)। ১৯৪৮ সালে ভাষা আন্দোলনের কারণে বঙ্গবন্ধু জেলে গেলে তার সাথে বঙ্গবন্ধুর পরিচয় হয়। তিনি টাঙ্গাইল মহকুমা আওয়ামী লীগের সভাপতি ও পরবর্তী জেলা আওয়ামী লীগের সভাপতি নির্বাচিত হন (১৯৬৫)। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি আওয়ামী লীগের প্রার্থী হিসেবে বিপুল ভোটে এমএনএ নির্বাচিত হন (১৯৭০)। এবং তাকে স্বাধীন বাংলা বেতার কেন্দ্রের প্রচার বিভাগের দায়িত্ব দেন (১৯৭১)। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন টাংগাইল-৬ আসন থেকে সংসদ সদস্য নির্বাচিত হন। গণপ্রজাতন্ত্রী বাংলাদেশ সরকারের প্রথম স্বরাষ্ট্রমন্ত্রী ও পরে স্বাস্থ্যমন্ত্রী ছিলেন (১৯৭৪)। তৃতীয়বার সংসদ সদস্য নির্বাচিত হয়ে স্থানীয় সরকার পল্লী উন্নয়ন ও সমবায় মন্ত্রণালয় সম্পর্কিত সংসদীয় স্থায়ী কমিটির চেয়ারম্যান নিযুক্ত হন (১৯৯৬)। তিনি মাওলানা ভাসানী বিজ্ঞান ও প্রযুক্তি বিশ্ববিদ্যালয় এবং ওয়ারী ক্লাব প্রতিষ্ঠা করতে সহায়তা করেছিলেন। Baxter, Craig; Rahman, Syedur। Historical Dictionary of Bangladesh। Scarecrow Press। পৃষ্ঠা 208। আইএসবিএন 9780810848634।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।
টম হিটন

থমাস "টম" হিটন (জন্ম ১৫ এপ্রিল ১৯৮৬) একজন ইংরেজ ফুটবলার যিনি গোলরক্ষক হিসেবে ম্যানচেস্টার ইউনাইটেড ক্লাবে খেলেন। তার জন্ম হয়েছিল চেস্টারে। তিনি জুনিয়র খেলোয়াড় হিসেবে ম্যানচেস্টার ইউনাইটেড ক্লাবে যোগ দেন। ইউরোপ একাদশের সাথে ম্যানচেস্টার ইউনাইটেড দলের খেলায় তিনি টমাস কুশচাকের ব্যাক-আপ হিসেবে প্রথম একাদশে অন্তর্ভুক্ত হন। তিনি ম্যানচেস্টার ইউনাইটেডের রিজার্ভ দলে খেলেছেন যে দলটি ২০০৪-০৫ মৌসুমে বার্কলেস প্রিমিয়ারশিপ রিজার্ভ লিগের উত্তরাঞ্চীয় ট্রফি জিতেছে। ২০০৫-০৬ মৌসুমে তাকে ধারে সুইনডন টাউন দলে খেলতে দেয়া হয়। এখানে তিনি ২০ টি খেলায় অংশ নেন এবং অভিষেক খেলাতেই একটি পেনাল্টি ঠেকিয়ে ম্যানেজারের প্রশংসা অর্জন করেন। সকারবেসে টম হিটন (ইংরেজি) Swindon Town player profile
সাইয়িদ আতীকুল্লাহ

সাইয়িদ আতীকুল্লাহ (১৯৩৩-১৯৯৮) ছিলেন একজন বাংলাদেশী লেখক, কবি, এবং সাংবাদিক। ১৯৭৪ সালে তিনি তার ছোটগল্পের জন্য বাংলা একাডেমি সাহিত্য পুরস্কার লাভ করেন। আঠারদানা, ঘাটাইল উপজেলায় ১৯৩৩ সালে তিনি জন্মগ্রহণ করেন। তার বড় পরিচয় ছিলো সমসায়কি সময়ের একজন কবি ও গল্পকার। তিনি ১৪ নভেম্বর ১৯৯৮ সালে মৃত্যুবরণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি অর্জন করেন। ১৯৫২-র ভাষা আন্দোলনএ অংশগ্রহণ করে কারারুদ্ধ হন। তিনি জনতা ব্যাংকের ডেপুটি জেনারেল ম্যানেজার ছিলেন। একাত্তরের মুক্তিযুদ্ধ ও আশির দশকে স্বৈরাচারবিরোধী আন্দোলনেও তিনি সক্রিয় অংশগ্রহণ করেন। তার প্রধান অবদান সাহিত্যে। কবিতা তার আত্মপ্রকাশের প্রধান মাধ্যম, তবে তিনি অনেক গল্পও রচনা করেছেন। তার ছিল একটি প্রতিবাদী কণ্ঠ; সাংবাদিকতা ও সাহিত্যকর্ম উভয় ক্ষেত্রেই তার প্রতিবাদী ও সংগ্রামী চেতনার প্রকাশ ঘটেছে। তিনি সাংবাদিকতায় যেমন নিপুণ পর্যবেক্ষণ ক্ষমতার স্বাক্ষর রেখেছেন, সাহিত্যেও তেমনি তীক্ষ্ণ জীবনবোধ ও সমাজবাস্তবতার পরিচয় দিয়েছেন। মননশীলতা ও মহত্ত্বচেতনা তাকে সাহিত্যাঙ্গনে স্বতন্ত্র মর্যাদা দিয়েছে। তার কবিতার ভাষা অকপট এবং বর্ণনাভঙ্গিও আবেগমুক্ত। তার কণ্ঠে শ্লেষ ছিল, কিন্তু তা ছিল শিল্পময়। কাব্য আমাকে ছাড়া অনেক কিছু আঁধির যতো শত্রু-মিত্র অদম্য পথিকের গান এই যে তুমুল বৃষ্টি বুধবার রাতে (গল্প গ্রন্থ) সেগডেন হ্রদ (অনুবাদ) আতিকুল্লাহ ১৯৯৮ সালে মারা যান। "পুরস্কারপ্রাপ্ত লেখক তালিকা"। banglaacademy.org.bd। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।  "আতীকুল্লাহ, সাইয়িদ - বাংলাপিডিয়া"। bn.banglapedia.org। সংগ্রহের তারিখ ২০১৯-০৮-২৭।  জালাল ফিরোজ (ফেব্রু ১, ২০১৯)। "অমর একুশে বইমেলা অতীত বর্তমান ও ভবিষ্যৎ"। bdnews24.com। ফেব্রুয়ারি ১, ২০১৯ তারিখে মূল থেকে আর্কাইভ করা। সংগ্রহের তারিখ মে ১১, ২০২০।
হুমায়ুন খালিদ

হুমায়ুন খালিদ করটিয়া সা’দত কলেজ ছাত্র সংসদের সহ-সভাপতি (১৯৫৩-১৯৫৪) এবং তৎকালীন নূরুল আমিন সরকারের বিরুদ্ধে সংগ্রামী ভূমিকা পালন করেন। আওয়ামী লীগের মনোনয়নে তৎকালীন জাতীয় পরিষদ সদস্য নির্বাচিত হন (১৯৭০)। জাতীয় মুক্তি সংগ্রামে তার অংশগ্রহণ স্বর্ণাক্ষরে লেখা থাকবে (২৫ মার্চ ১৯৭১)। ৮ মাস এফজে সেক্টর (ভারত) মুক্তিবাহিনীর ম্যোটিভেশনের দায়িত্ব পালন করেন সেই সাথে তিনি ৪ মাস গেরিলা ট্রেনিং নেন এবং ১৬ হাজার মুক্তিবাহিনীর সদস্য শপথ নিয়ে মুক্তিসংগ্রামে আত্মনিয়োগ করতে দেশের অভ্যন্তরে প্রবেশ করে। প্রখ্যাত মুক্তিযোদ্ধা বঙ্গবীর আব্দুল কাদের সিদ্দিকী বীরোত্তমকে তিনি উন্নতমানের অস্ত্র যোগানের ক্ষেত্রে প্রত্যক্ষ সহায়তা করেন এবং টাঙ্গাইল, ময়মনসিংহ'র ভালো ভালো মিলিটান্ট ছেলেদেরকে বঙ্গবীর আব্দুল কাদের সিদ্দিকী বিরোত্তমের কাছে সরাসরি পাঠিয়ে দিতেন। স্বাধীনতার পর তিনি দেশ গড়ার কাজে ঝাঁপিয়ে পড়েন। বাংলাদেশের শাসনতন্ত্র কমিটির অন্যতম সদস্য হিসেবে গুরুত্বপূর্ণ ভূমিকা রাখেন(১৯৭২) এবং বাংলাদেশ জাতীয় সংসদ সদস্য নির্বাচিত হন (১৯৭৩)। সামরিক অভ্যুত্থানের পর রাজনীতি থেকে অবসর গ্রহণ করেন (১৯৭৫)। ২৯ ডিসেম্বর ২০০২ সালে হুমায়ুন খালিদ মৃত্যুবরণ করেন। টাঙ্গাইল জেলার দেলদুয়ার উপজেলার সুবর্ণতলীতে তিনি জন্মগ্রহণ করেন (১ আগস্ট ১৯৩৫)। ঢাকা বিশ্ববিদ্যালয় থেকে এমএ (১৯৫৯) এবং এলএলবি (১৯৬৭) ডিগ্রি লাভ করেন। নাগরপুর কলেজ থেকে অধ্যাপনার পর শরীয়তপুর হাজী শরীয়তুল্লাহ কলেজর প্রতিষ্ঠাতা প্রিন্সিপাল হিসেবে দায়িত্ব পালন করেন (১৯৯২)। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন টাংগাইল-৯ আসন থেকে সংসদ সদস্য নির্বাচিত হন। তিনি টাঙ্গাইল জেলার শ্রেষ্ঠ কলেজ শিক্ষক হিসেবে প্রেসিডেন্ট পুরস্কার প্রাপ্ত হন। চরমোনাই পীর সাহেব কেবলা, ভারতে কয়েকদিন, মওয়াজে কারিনয়া (চার খন্ড), আদর্শ শিক্ষক ও শিক্ষা। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ সেপ্টেম্বর ২০২০।
জাহ্নবী চৌধুরানী

জাহ্নবী চৌধুরানীমাত্র ১৩ বছর বয়সে স্বামী গোলকনাথ রায় চৌধুরীর মৃত্যুর পর সন্তোষ জমিদার বাড়ি মালিকানা লাভ করেন এর সঙ্গে সঙ্গে বিভিন্ন জনহিতকর কাজেও যথেষ্ট অবদান রাখেন। তৎকালীন বৃহত্তর ময়মনসিংহ জেলার দ্বিতীয় ইংরেজি (এমই) বিদ্যালয় হিসেবে সন্তোষ জাহ্নবী উচ্চ বিদ্যালয় স্থাপন করেন (১৮৭০)। ১৯৯৯ সালে মাওলানা ভাসানী বিজ্ঞান ও বিজ্ঞান প্রযুুক্তি বিশ্ববিদ্যালয় প্রতিষ্ঠা করা হয় উক্ত জমিদার বাড়িতে।জমিদার বাড়ির কিছু ভবন বর্তমানে পরিচর্যার অভাবে আস্তে আস্তে ধ্বংসের মুখে এবং উক্ত ক্যাম্পাশে এখনও মন্দির ও মঠ আছে জমিদারের স্মৃতি টিহ্ন হিসাবে। তিনি জনস্বাস্থ্যের প্রতি লক্ষ রেখে সন্তোষে নিজ বাড়ির আঙি্নায় স্বামীর নামে দাতব্য চিকিৎসালয় প্রতিষ্ঠা করেন। ১৮৭০ খ্রিষ্টাব্দে ছয়আনীর জমিদার শ্রীমতি জাহ্নবী চৌধুরানী একটি পাঠশালা ও দাতব্য চিকিৎসালয় নির্মানের সিদ্ধান্ত নেন। কিন্তু তখন এ অঞ্চলে ছিলনা কোন ইটভাটা ছিল না,ইট তৈরীর জন্য তার নির্দেশে সন্তোষ এলাকার জমি থেকে মাটি উত্তোলন করা হয়। এখান থেকে উত্তোলিত মাটি দিয়েই নির্মান করা হয় পাঠশালা ও দাতব্য চিকিৎসালয়। যা বর্তমানে জাহ্নবী উচ্চ বিদ্যালয় ও টিবি ক্লিনিক নামে পরিচিত। বিদ্যালয় ও টিবি ক্লিনিক করার জন্য মাটি উত্তোলনের কারনে সেখানে তৈরী হয় ইংরেজী অক্ষর “টি” আকৃতির বিশাল গর্তের। পরে জমিদার জাহ্নবীর নির্দেশে প্রজাদের পানীয় জলের ব্যবস্থা করার জন্য পুকুরে রুপান্তর করা হয়। জাহ্নবী চৌধুরানী বাংলায় লেখা পড়া ভাল জানিতেন । বঙ্গদেশে যে সমুদয় মহিলা জমিদার স্বীয় তীক্ষ বুদ্ধি বলে জমিদারী শাসন করিয়া বিখ্যাত হইয়াছেন, তিনি তাহাদের মধ্য অন্যতম । তিনি স্বীয় ক্ষমতা বলে অনেক অর্থ সৎ কার্য্যে ব্যয় করিয়াও জমিদারীর আয় বহুল পরিমাণে বৰ্দ্ধিত করিয়াছিলেন । তিনি বৈকুণ্টনাথ রায় চৌধুরীকে দত্তক গ্রহণ করেন ।বৈকুণ্টনাথ জাহ্নবী দেবীর জীবিত কালেই অকালে অপুত্রক পরলোক গত হন । তাহার পুত্ৰ বধু রাণী দিনমনি চৌধুরাণীী পরে হেমেন্দ্রনাথ রায় চৌধুরীকে দত্তক গ্রহণ করেন । মহিয়সী জাহ্নবী চৌধুরাণী ১৩০৬ বাংলার ১৩ই ফালগুন পরলোক গমন করেন। জাহ্নবী চেীধুরানীর ছবি-সন্তোষ জাহ্নবী উচ্চ বিদ্যালয় হতে সংগ্রীহীত। "সংরক্ষণাগারভুক্ত অনুলিপি"। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৯।  http://www.deshrupantor.com/mofossol/2019/07/01/152354 https://risingbd.com/feature-news/225926
আবু কায়সার

আবু কায়সার একজন বাঙ্গালী কবি, শিশুসহিত্যিক ও অনুবাদক যিনি বাংলাদেশে ষাট দশকের কবি হিসেবে চিহ্নিত। তার বিখ্যাত কাব্যগ্রন্থ আমি খুব লাল একটি গাড়িকে পাঠকনন্দিত। তিনি কবি হলেও বাংলা শিশুসাহিত্যে তার অবদান যথেষ্ট। কচি ও কাঁচা পত্রিকায় ধারাবাহিকভাবে প্রকাশিত রায়হানের রাজহাঁস উপন্যাসটির জন্য তিনি খ্যাতি লাভ করেন। একে কেউ কেউ বলেছেন, ‘একালের পথের পাঁচালি’। তিনি ঔপন্যাসিক হেনরী মিলারের তিনটি উপন্যাস বাংলা ভাষায় অনুবাদ করেছিলেন। কায়সারের জন্ম ১৯৪৫ সালের ১২ ফেব্রুয়ারি পশ্চিমবঙ্গের অন্তর্গত মুর্শিদাবাদের জিয়াগঞ্জে। তিনি ঢাকা বিশ্ববিদ্যালয় থেকে বাংলায় স্নাতক করেন। বিভিন্ন পত্রিকায় সাংবাদিকতা করেছেন তিনি। দৈনিক ইত্তেফাক, দৈনিক গণকণ্ঠ, সংবাদ, দৈনিক ভোরের কাগজ, দৈনিক যুগান্তর এবং সাপ্তাহিক বিচিত্রা ও সিকদার আমিনুল হক সম্পাদিত সাপ্তাহিক বিপ্লব ছিল তার কর্মক্ষেত্র। আমি খুব লাল একটি গাড়িকে (কবিতা), লজ্জার দেরাজ (কবিতা), সব পাখি আসে (উপন্যাস), পলি মাটির পুতুল (শিশুসাহিত্য), রায়হানের রাজহাঁস (শিশুসাহিত্য), যাদু সম্রাট পি.সি. সরকার (জীবনী), বুলগেরিয়ার গল্প (অনুবাদ)। অগ্রণীব্যাংক শিশুসাহিত্য পুরস্কার (২ বার) নুরুল কাদের ফাউন্ডেশন শিশুসাহিত্য পুরস্কার টাঙ্গাইল সাহিত্য সংসদ প্রবর্তিত টাঙ্গাইল সাহিত্য সংসদ পুরস্কার। ২০০৫ সালের ১ মে মৃত্যুর পর তাকে নিয়ে সব্যসাচী আবু কায়সার প্রচ্ছদনামে একটি স্মারকগ্রন্থ প্রকাশিত হয়েছিল কবি মোহাম্মদ আবদুল মাননান এবং মাহমুদ কামালের যৌথ সম্পাদনায়। "Home > Bangladesh Poet, journalist Abu Kaiser's death anniversary observed"। bdnews24.com।  শিশুসাহিত্যের এক নন্দিত লেখক[স্থায়ীভাবে অকার্যকর সংযোগ] টাঙ্গাইল সাহিত্য সংসদ পুরস্কার[স্থায়ীভাবে অকার্যকর সংযোগ]
গোপীনাথ কবিরাজ

গোপীনাথ কবিরাজ সংস্কৃত- তন্ত্র পণ্ডিত ও দার্শনিক ছিলেন। ১৯১৪ সালে প্রথম একজন গ্রন্থাগারিক হিসাবে নিযুক্ত হন, তিনি ১৯৩৩ থেকে ১৯৩৭ সাল পর্যন্ত সরকারি সংস্কৃত কলেজ, বারাণসীর অধ্যক্ষ ছিলেন। তিনি সেই সময়কালে সরস্বতী ভাবনা গ্রন্থমালার (সরস্বতী ভাবনা পাঠ্য) সম্পাদকও ছিলেন। ১৯৬৪ সালে তিনি সাহিত্য অ্যাকাডেমি অ্যাওয়ার্ড লাভ করেন, ১৯৭১ সালে তাকে সাহিত্য একাডেমি ফেলোশিপ প্রদান করা হয়, ভারতের সাহিত্য একাডেমি, ভারতের জাতীয় একাডেমি অফ লেটারস কর্তৃক প্রদত্ত সর্বোচ্চ সাহিত্যের সম্মান। তিনি বৃটিশ ভারতের বর্তমানের বাংলাদেশের ময়মনসিংহ জেলার টাঙ্গাইল সদর উপজেলার দাইন্যা গ্রামে ১৮৮৭ সালে জন্মগ্রহণ করেন। পিতা বৈকুন্ঠনাথ দর্শনশাস্ত্রে পণ্ডিত ও ব্রজেন্দ্রনাথ শীলের সহপাঠী ছিলেন। জন্মের কয়েক মাস আগেই তার পিতার মৃত্যু হয়। তাঁদের কৌলিক পদবি ছিল বাগচী। ‘কবিরাজ’ খেতাব নবাবি আমলের। গোপীনাথ ঢাকার জুবিলি স্কুল থেকে প্রবেশিকা পাশ করে কলকাতায় পড়তে আসেন। স্কুল জীবনেই ‘ধূমকেতু’ ও অন্যান্য কাগজে লিখতেন। কলকাতায় ম্যালেরিয়ায় আক্রান্ত হলে জয়পুর স্টেটের দেওয়ান সংসারচন্দ্র সেনের আনুকূল্যে জয়পুরে গিয়ে সেখান থেকে বি.এ. পাশ করেন। পরে কাশীর কুইন্স কলেজ থেকে সংস্কৃতে প্রথম শ্রেণীতে প্রথম হন। এলাহাবাদ বিশ্ববিদ্যালয় থেকে ১৯১৩ খ্রিস্টাব্দে এম.এ.ডিগ্রি পান। ১৯১৪ খ্রিস্টাব্দে কাশীর সরস্বতী ভবনের গ্রন্থাগারিক এবং ওই বছরেই সরকারী সংস্কৃত কলেজের অধ্যক্ষ হন। ওই কাজ ভালো না লাগায় অবসর নিয়ে দর্শন ও ধর্মালোচনায় এবং ধর্মসাধনায় আত্মনিয়োগ করেন। প্রসঙ্গত গোপীনাথ যৌবনেই ১৯১৮ খ্রিস্টাব্দে যোগী বিশুদ্ধানন্দের কাছে দীক্ষা নেন। ১৯৩৪ খ্রিস্টাব্দে ভারত সরকার তাঁকে ‘মহামহোপাধ্যায়’, ১৯৪৭ খ্রিস্টাব্দে এলাহাবাদ বিশ্ববিদ্যালয় ‘ডি.লিট’, ১৯৬৪ খ্রিস্টাব্দে ভারত সরকার ‘পদ্মভূষণ’,১৯৬৫ খ্রিস্টাব্দে উত্তর প্রদেশ সরকার ‘সাহিত্য বাচস্পতি’ এবং ১৯৭৬ খ্রিস্টাব্দে বিশ্বভারতী বিশ্ববিদ্যালয় দেশিকোত্তম উপাধি প্রদান করে। শ্রী শ্রী বিশুদ্ধানন্দ প্রসঙ্গ (৫খন্ড) অখণ্ড মহাযোগের পথে ও অখণ্ড মহাযোগ ভারতীয় সাধনার ধারা শ্রী কৃষ্ণ প্রসঙ্গ তান্ত্রিক সাধনা মৃত্যু বিজ্ঞান ও পরমবাদ ত্রিপুরা রহস্য (সংস্কৃতে) গোরখ সিদ্ধান্ত সংগ্রহ (সংস্কৃতে) Saraswati Bhawan Studies (10 Vols) Aspects of Human Thought "সম্পাদক সমীপেষু: জয়পুরে গোপীনাথ"। আনন্দবাজার। সংগ্রহের তারিখ ১২ জুন ২০২৪।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১৯৭, আইএসবিএন ৯৭৮-৮১-৭৯৫৫-১৩৫-৬ "সাধনা এবং পাণ্ডিত্য"। সংগ্রহের তারিখ ১২ জুন ২০২৪।
প্রমথনাথ রায়চৌধুরী

প্রমথনাথ রায় চৌধুরী (১৮৭৩-১৯৪৯) একজন বাংলাদেশী কবি। তিনি টাঙ্গাইলের সন্তোষের জমিদার ছিলেন। তিনি বিখ্যাত কবি, নাট্যকার হিসেবে এবং ইংরেজি সাহিত্যে তার ভালো দখল ছিলো। তিনি স্বদেশী আন্দোলনে যথেষ্ট অবদান রাখেন এবং নাটোরের মহারাজার সঙ্গে একত্রে ‘সাহিত্য সঙ্গীত’ নামক সাহিত্য প্রতিষ্ঠান স্থাপন করেন এছাড়া প্রবাসী, মানসী, ভারতবর্ষ, প্রদীপ, সাহিত্য প্রভৃতি পত্রিকায় তার অত্যন্ত হৃদ্যতা ছিল। ‘প্রমথ নাথের গ্রন্থাবলী’ নামে কয়েক খণ্ডে প্রকাশিত হয়েছিল ও রবীন্দ্রনাথ তার নামে কণিকা কাব্য এবং তিনি রবীন্দ্রনাথের নামে ‘পদ্ম’ কাব্যগ্রন্থ উৎসর্গ করেন। তিনি ১৯৪৯ সালে মৃত্যুবরণ করেন। বিন্দুবাসিনী সরকারি বালক উচ্চ বিদ্যালয়, তার মায়ের নামে প্রতিষ্ঠা করেন। তিনি ১৮৭২ সালে সন্তোষের জমিদার পরিবারে জন্মগ্রহণ করেন। তার পিতা দ্বারকানাথ রায় চৌধুরী ও মাতা বিন্দুবাসিনী রায় চৌধুরানী। পদ্ম, দিপালী, গীতিকা, আরতি, গৌরাঙ্গ। ভাগ্যচক্র, চিতোরোদ্ধার বা হাম্বির, জয় পরাজয়। "রায়চৌধুরী, প্রমথনাথ"। bn.banglapedia.org।
বস্কিম চন্দ্র সেন

বস্কিম চন্দ্র সেন একজন ভারতীয় সাংবাদিক ছিলেন। আনন্দ বাজার পত্রিকার সম্পাদক গ্রেপ্তার হলে তিনি অস্থায়ী সম্পাদক ছিলেন (১৯৩০)। আইন অমান্য আন্দোলনের সমর্থনে প্রবন্ধ লেখার জন্য তিনি গ্রেপ্তার হন (১৯৪২)। ভগবৎ সাধনায় অনুরাগী হয়ে বিভিন্ন স্থানে বৈষ্ণব শাস্ত্র ও ধর্ম বিষয়ে বক্তিতা দিতেন এবং বৈষ্ণব ধর্মের উপর কয়েকটি গ্রন্থও রচনা করেন (১৯৪৪)। ‘দেশ’ পত্রিকা থেকে অবসর নেন (১৯৫৮)। তিনি ১৯৬৮ সালে মৃত্যুবরণ করেন। তিনি ১৮৯২ সালে টাঙ্গাইল সদর উপজেলার ঘারিন্দা গ্রামে জন্মগ্রহণ করেন। তিনি কলিকাতায় আনন্দবাজার পত্রিকায় যোগ দেন (১৯১৭) এবং ‘দেশ’ পত্রিকার সম্পাদক হন (১৯৩৩)। গীত মাধুরী, লোকমাতা রানী রাসমনি, জীবন-মৃত্যুর সন্ধিস্থলে। "বস্কিম চন্দ্র সেন একজন ভারতীয় সাংবাদিক ছিলেন। আনন্দ বাজার পত্রিকার সম্পাদক গ্রেপ্তার হলে তিনি অস্থায়ী সম্পাদক ছিলেন । আইন অমান্য আন্দোলনের সমর্থনে প্রবন্ধ লেখ"। bn.xn----7sbiewaowdbfdjyt.pp.ua। সংগ্রহের তারিখ ২০২২-০১-১২। [স্থায়ীভাবে অকার্যকর সংযোগ] "আমাদের টাঙ্গাইল" (ইংরেজি ভাষায়)। ২০২২-০৪-১৯ তারিখে মূল থেকে আর্কাইভ করা। সংগ্রহের তারিখ ২০২২-০১-১২।  Tangail, আজকের টাঙ্গাইল :: Ajker। "আজ টাঙ্গাইলের ১৫০তম জন্মদিন"। Ajker Tangail (ইংরেজি ভাষায়)। সংগ্রহের তারিখ ২০২২-০১-১২।
বাংলাদেশ কল্যাণ পার্টি

বাংলাদেশ কল্যাণ পার্টি বাংলাদেশের একটি নিবন্ধিত রাজনৈতিক দল। এর প্রতিষ্ঠাতা জেনারেল মুহাম্মদ ইব্রাহিম বীর প্রতীক। তিনি বর্তমানে দলটির চেয়ারম্যানের দায়িত্ব পালন করছেন এবং চট্টগ্রাম বিশ্ববিদ্যালয় শাখা ছাত্র শিবিরের সাবেক সেক্রেটারি জেনারেল ও এবি পার্টির সাবেক সহকারী সদস্য সচিব আব্দুল আউয়াল মামুন মহাসচিব হিসাবে দায়িত্ব পালন করছেন। ২০০৬-০৮ সালে বাংলাদেশে রাজনৈতিক সঙ্কটের সময়, সৈয়দ মুহাম্মদ ইবরাহিম ডিসেম্বর ২০০৭ সালে "বাংলাদেশ কল্যাণ পার্টি" নামে একটি নতুন রাজনৈতিক দল প্রতিষ্ঠা করেন। ২০০৮ সালে দলটি কামাল হোসেন নেতৃত্বাধীন জাতীয় যুক্তফ্রন্টে যোগ দেয়। সৈয়দ মুহাম্মদ ইবরাহিম ৫ ডিসেম্বর ২০১৫ সালে পুনরায় দলের চেয়ারম্যান নির্বাচিত হন। দলটি বাংলাদেশ জাতীয়তাবাদী দল নেতৃত্বাধীন ২০-দলীয় জোটের সদস্য ছিল। ২০২৩ সালে বাংলাদেশ কল্যাণ পার্টির নেতৃত্বে নতুন জোট হিসেবে আত্মপ্রকাশ করে ‘যুক্তফ্রন্ট’। এ জোটে বাংলাদেশ কল্যাণ পার্টি ছাড়াও রয়েছে বাংলাদেশ জাতীয় পার্টি ও বাংলাদেশ মুসলিম লীগ (বিএমএল)। https://www.jagonews24.com/politics/news/712669 "শিবিরের শাখা সেক্রেটারি থেকে কল্যাণ পার্টির মহাসচিব"। বাংলা ট্রিবিউন। সংগ্রহের তারিখ ২০২৩-০৯-১০।  "আগামী নির্বাচনে অংশ নেবে কল্যাণ পার্টি"। বাংলা ট্রিবিউন। এপ্রিল ২৭, ২০১৮। ১ মে ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৮।  "কল্যাণ পার্টির নেতৃত্বে নতুন জোট 'যুক্তফ্রন্ট'"। দৈনিক ইত্তেফাক। সংগ্রহের তারিখ ২০২৩-১১-২২।
পোর্টসমাথ

পোর্টসমাথ (উচ্চারণ) যুক্তরাজ্যের দক্ষিণ উপকূলে অবস্থিত হ্যাম্পশায়ার কাউন্টির দ্বিতীয় বৃহত্তম শহর। পোর্টসমাথ যুক্তরাজ্যের একমাত্র দ্বীপ শহর হিসেবে পরিচিত; মূলত পোর্ট সি দ্বীপে অবস্থিত। শহরটি লন্ডন থেকে ১০৩ কিলোমিটার দক্ষিণ পশ্চিম দিকে এবং সাউদাম্পটন থেকে ১৯ কিলোমিটার দক্ষিণ প্রবে অবস্থিত। এটিকে প্রায়শ পম্পেই নামে ডাকা হয়। "Neighbourhood Statistics"। ৮ মে ২০১৩ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৩।  Fox, Kieran (13 May 2008). "England | Hampshire | Pompey buck unfashionable trend". BBC News. Retrieved 7 May 2009.
ডেমোক্র্যাটিক লীগ

আধিপত্যবাদ, সাম্রাজ্যবাদ আর সম্প্রসারনবাদের বিরুদ্ধে বৃহত্তর জাতীয় ঐক্য, এবং বাংলাদেশী জাতীয়তাবাদের চেতনায় উজ্জীবিত হয়ে ধর্মীয় মূল্যবোধের পুনঃপ্রতিষ্ঠা, গণতন্ত্র ও সামাজিক ন্যায় বিচার প্রতিষ্ঠার দৃঢ়প্রত্যয়ে খন্দকার মোশতাক আহমেদের নেতৃত্বে তিনি নিজ দল বাংলা জাতীয় লীগকে অবলুপ্ত করে ডেমোক্রেটিক লীগ গঠন করেন। কিন্তু খন্দকার মোস্তাকের সাথে মতবিরোধের কারণে তিনি খন্দকার মোস্তাককে বাদ দিয়ে আলাদাভাবে ডেমোক্রেটিক লীগ পুনঃগঠন করেন এবং তিনি দলটির সভাপতির দায়িত্ব পালন করেন। এরশাদ বিরোধী আন্দোলনে দলটি বিএনপি নেতৃত্বাধীন সাত দলীয় জোটের শরীক হয়। অলি আহাদের মৃত্যুর পর সাইফুদ্দিন মনি দলটির নেতৃত্ব দিচ্ছেন। দলটি বর্তমানে বিএনপি নেতৃত্বাধীন বিশ দলীয় জোটের শরীক দল। "ভাষা সৈনিক অলি আহাদের ইন্তিকাল"। দৈনিক সংগ্রাম। ২১ অক্টোবর ২০১২। ২১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৮।